తెలంగాణలో మహిళా తహసీల్దార్ దారుణహత్య WATCH LIVE TV
అశ్విన్‌కి నిరూపించుకునే ఛాన్స్ ఇవ్వండి..!
భారత ఆఫ్ స్పిన్నర్ రవిచంద్రన్ అశ్విన్‌కి వన్డేల్లో నిరూపించుకునే అవకాశం ఇవ్వాలని మాజీ క్రికెటర్ వీవీఎస్
TNN | Updated:
Sep 13, 2017, 03:55PM IST
భారత ఆఫ్ స్పిన్నర్ రవిచంద్రన్ అశ్విన్&zwnj;కి వన్డేల్లో నిరూపించుకునే అవకాశం ఇవ్వాలని మాజీ క్రికెటర్ వీవీఎస్ లక్ష్మణ్ సూచించారు. ఆస్ట్రేలియాతో వన్డే సిరీస్&zwnj; కోసం ఇటీవల ఎంపిక చేసిన జట్టులో అశ్విన్&zwnj;కి సెలక్టర్లు విశ్రాంతినిచ్చినట్లు చెప్తున్నా.. గత కొంతకాలంగా వన్డేల్లో అతను విఫలమవుతుండటంతో వేటు పడిందనే ఊహాగానాలు వినిపిస్తున్నాయి. టెస్టుల్లో గత రెండేళ్లుగా అశ్విన్ అసాధారణ ప్రదర్శన కనబరుస్తున్నా పరిమితి ఓవర్ల క్రికెట్&zwnj;లో మాత్రం ఆశించిన మేర రాణించలేకపోతున్నాడు. దీంతో ఈ ఏడాది ముగిసిన ఛాంపియన్స్ ట్రోఫీలో సైతం అతను కొన్ని మ్యాచ్&zwnj;ల్లో బెంచ్&zwnj;కే పరిమితమయ్యాడు. ఇటీవల శ్రీలంకతో ముగిసిన వన్డే సిరీస్&zwnj;లోనూ అతనికి చోటు దక్కలేదు. ఇక్కడ కూడా సెలక్టర్లు విశ్రాంతినిచ్చినట్లే చెప్పినా.. అశ్విన్ మాత్రం ఇంగ్లాండ్&zwnj;&zwnj;లో కంట్రీ క్రికెట్ ఆడుతూ బిజీగా ఉన్నాడు. దీంతో అతనికి ఏ విధమైన విశ్రాంతినిచ్చారని.. గత నెలలో హర్భజన్ సింగ్ సెలక్టర్లపై విమర్శలు గుప్పించాడు.
&lsquo;అశ్విన్ టెస్టుల్లో విజయవంతమైన బౌలర్. కానీ.. అదే ప్రదర్శనని వన్డేల్లో కొనసాగించలేకపోతున్నాడు. దీనికి నిదర్శనం గత కొంతకాలంగా అతను వన్డే జట్టులో రెగ్యులర్ బౌలర్&zwnj;గా లేకపోవడమే. ఇక్కడే ఓ బౌలర్ స్థాయిని మనం అంచనా వేయడం కష్టం. అయితే.. మూడు ఫార్మాట్లలోనూ అశ్విన్ చాలా విలువైన ఆటగాడు. అతనిలో కొన్ని నాయకత్వ లక్షణాలు కూడా ఉన్నాయి. నాకు తెలిసి అశ్విన్ ప్రస్తుతం ఒక అవకాశం కోసం ఎదురుచూస్తున్నాడు. ఆ ఛాన్స్ దొరికితే అతను తప్పకుండా వన్డేల్లో తానేంటో నిరూపించుకుంటాడు&rsquo; అని లక్ష్మణ్ విశ్వాసం వ్యక్తం చేశారు.